MARC PER AL PLA ESTRATÈGIC DE LA UNIVERSITAT D'ALACANT (HORITZÓ 2012) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/559)
  + [Valencià](/va/acuerdo/559)






Selector de idioma

Leer

* [Español](/es/acuerdo/559)
* [Valencià](/va/acuerdo/559)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





MARC PER AL PLA ESTRATÈGIC DE LA UNIVERSITAT D'ALACANT (HORITZÓ 2012)[Butlletí Oficial Universitat d'Alacant](/ca/Publicacion)
==============================================================================================================================

Secretaria General

Butlletí Oficial Universitat d'Alacant





MARC PER AL PLA ESTRATÈGIC DE LA UNIVERSITAT D'ALACANT (HORITZÓ 2012)

Data d'aprovació
:   28/02/2007

Data de publicació
:   13/03/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=559.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/559)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/559)
  + [Compartir acuerdo en 

    X](https://twitter.com/intent/tweet?via=UA_Universidad&text=MARC PER AL PLA ESTRATÈGIC DE LA UNIVERSITAT D'ALACANT (HORITZÓ 2012)&url=https://www.boua.ua.es/va/acuerdo/559)

**Títol:** MARC PER AL PLA ESTRATÈGIC DE LA UNIVERSITAT D'ALACANT (HORITZÓ 2012)

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 28 de febrer de 2007

MARC PER AL PLA ESTRATÈGIC DE LA UNIVERSITAT D’ALACANT  
 (HORITZÓ 2012)  
    
    
 PLANIFICACIÓ ESTRATÈGICA DE LA UNIVERSITAT D’ALACANT  
    
 El Consell de Direcció de la Universitat d’Alacant, conscient dels canvis que s'acosten i els reptes que una universitat del segle XXI ha d'assumir i convençut de la necessitat una direcció eficaç, eficient, transparent i amb visió de futur, ha decidit emprendre l'elaboració del Pla Estratègic de la Universitat d'Alacant. Un exercici de planificació estratègica no és més que analitzar on som i reflexionar sobre on ens agradaria ser en un futur pròxim per a dissenyar els passos que ens permeten anar en la direcció adequada.  
    
 En l'elaboració del Marc per al pla estratègic de la Universitat d'Alacant, la participació i implicació de tota la comunitat universitària han resultat decisives perquè aquest puga efectivament respondre a la riquesa i pluralitat de la Universitat d'Alacant.  
    
    
 MISSIÓ  
    
 La missió és la raó de ser de la Universitat d'Alacant, allò que en justifica l'existència:  
    
 La Universitat d'Alacant és una institució pública, dinàmica i innovadora, amb projecció internacional i un campus de referència, la MISSIÓ de la qual és la formació integral dels seus estudiants  i el compromís amb l'avanç i la millora de la societat, per mitjà de la creació i transmissió del coneixement i del desenvolupament cultural, científic i tecnològic.  
    
 Els valors són les pautes o els referents principals que orienten el comportament de la Universitat d'Alacant:  
    
 Qualitat, compromís social, consciència mediambiental, cooperació al desenvolupament, igualtat, integració, participació, pensament crític, qualitat, tolerància i transparència.  
    
    
 VISIÓ  
    
 La visió de futur de la Universitat d'Alacant es defineix com la situació ideal que es pretén assolir per a l'any 2012:  
    
 És una institució prestigiosa i respectada internacionalment, percebuda com un referent a Alacant i en el seu entorn social.   
 Els estudiants són participatius i estan motivats per a l'autoaprenentatge i la superació, de manera que els titulats aconsegueixen una formació integral i ocupen llocs adequats a les seues competències i de rellevància en la societat.  
 Es disposa d'una oferta de títols de qualitat, en el marc de l'EEES, adaptada a la demanda i orientada a la formació integral i a la formació al llarg de la vida, que facilita l'ocupabilitat, la flexibilitat i la mobilitat.  
 La investigació bàsica i aplicada és reconeguda internacionalment, està ben estructurada, dóna suport al Parc Científic i genera un fort impacte en l'àmbit socioeconòmic.  
 Hi ha un potent, flexible i motivador sistema de desenvolupament humà i de planificació estratègica, així com una plantilla competent i eficaç, ben dimensionada, organitzada i plenament reconeguda.   
 S'ha implantat un sistema de direcció estratègica a tots els nivells, sustentat en un sistema d'informació fiable i en una estructura organitzativa adequada, que permet tant una gestió àgil i eficient com la distribució de recursos orientada al compliment dels objectius estratègics.  
 La fluida relació amb els agents socials projecta una imatge positiva, i la comunicació interna és un instrument vertebrador de la comunitat universitària.  
 Es disposa d'espais, infraestructures i serveis adequats, sostenibles i ben gestionats per a tota la comunitat universitària, especialment d’aquells que són necessaris per a la plena incorporació a l'Espai Europeu d'Educació Superior.  
 S'ha produït un creixement dels intercanvis d'estudiants i professors amb universitats i centres d'investigació de prestigi. Hi ha hagut un increment d'estudiants estrangers i de la promoció de projectes de cooperació.  
    
    
    
 EIXOS I OBJECTIUS ESTRATÈGICS  
    
 Els eixos estratègics són aquelles àrees o activitats considerades clau per a complir la missió. Els objectius estratègics, estructurats en funció dels eixos, són les finalitats que s'han d'aconseguir per a poder arribar a la visió de futur de la Universitat d'Alacant. Els objectius estratègics es concreten en objectius operatius, que són les actuacions generals orientades a aconseguir cadascun dels objectius estratègics.  
    
 Component humà:  
 1.  Aconseguir una plantilla competent, satisfeta i eficient, compromesa amb els valors de la Universitat.  
 1.1. Gestionar de manera eficaç i eficient el component humà de la UA.  
 1.2. Aplicar el Pla d'Ordenació Integral al màxim de les seues possibilitats en 3 anys.  
 2.  Aconseguir que els estudiants compartisquen la missió de la Universitat i siguen subjectes actius en el compliment de la visió de la Universitat.  
 2.1. Aconseguir el compromís dels estudiants en tots els processos universitaris mitjançant la creació d'un ambient atractiu que facilite la seua implicació.   
 2.2. Facilitar la integració dels titulats en el mercat laboral.   
    
 Formació:  
 1.  Reestructurar l'oferta formativa en el marc de l’EEES, tenint en compte les nostres disponibilitats i la demanda social, i garantir la qualitat docent, de manera que assegure la formació integral i l'acreditació dels estudis.  
 1.1. Disposar d'una oferta formativa adaptada a la demanda de l'entorn i recognoscible internacionalment.   
 1.2. Oferir una formació de qualitat dissenyada prenent com base a les competències que ha d'adquirir l'estudiant per a millorar les seues capacitats, incrementar el rendiment acadèmic i afavorir l’ocupabilitat.  
 1.3. Implantar un sistema d'avaluació de la docència i de reconeixement dels resultats.  
    
 I+D+i:  
   
 1.  Desenvolupar investigació de qualitat, competitiva i de referència internacional.  
 1.1. Aconseguir grups i instituts d'investigació capdavanters en totes les grans àrees, amb un alt component d'internacionalització.  
 1.2. Aconseguir un alt nivell de comercialització de la investigació.  
 2.  Assolir alts índexs de desenvolupament tecnològic i innovació vinculats a la investigació de referència de la Universitat, entre altres vies, a través del parc científic.  
 2.1. Fomentar la creació i incorporació al Parc Científic d'empreses de base tecnològica provinents de la investigació de la UA.  
 2.2. Dissenyar i implantar noves formes de transferència de tecnologia nacional i transnacional orientades a la innovació i vinculades a les oportunitats de mercat.   
 2.3. Consolidar el Parc Científic.  
 2.4. Establir aliances estratègiques amb empreses i institucions.  
    
 Direcció i organització:  
 1 . Aconseguir una gestió àgil i eficient per mitjà de la implantació d'un sistema de direcció estratègica en tots els nivells i de l'adequació de l'estructura organitzativa  
 1.1. Implantar en tots els nivells de l'organització un sistema de direcció estratègica.  
 1.2. Implantar una estructura de la UA (òrgans de govern, centres, departaments, instituts, unitats de gestió...) que permeta una gestió àgil i eficient.   
 1.3. Desenvolupar un sistema d'informació integral com a suport de la presa de decisions.   
 1.4. Aconseguir un finançament suficient i més diversificat.   
 1.5. Establir un sistema d'assignació interna de recursos basat en el compliment d'objectius estratègics.  
    
 Infraestructura:  
   
 1 . Disposar d'espais, infraestructures i serveis adequats.  
 1.1. Ampliar el Campus seguint criteris de qualitat i funcionalitat.  
 1.2. Optimitzar la gestió d'espais, infraestructures i serveis.  
 2 . Garantir la disponibilitat de les TIC com a eines imprescindibles per a la provisió de serveis.  
 2.1. Unificar i simplificar infraestructures i eines TIC.  
 2.2. Garantir la correcta utilització i aprofitament de les eines TIC.   
    
 Comunicació i projecció social:  
 1.  Aconseguir que l'entorn social perceba la UA com un referent de qualitat i excel·lència i compartisca i faça seus els objectius d'aquesta.  
 1.1. Aconseguir una bona imatge de la UA especialment en àmbits estratègicament seleccionats.   
 1.2. Garantir les bones relacions de la UA amb els agents socials.   
 1.3. Aconseguir que la UA siga un referent cultural i de formació mitjançant les seues activitats d'extensió universitària.  
 1.4. Garantir la promoció de la UA per a atraure els estudiants més bons.  
 2. Disposar d'una comunicació interna fluida, eficaç i positivament valorada, que tinga en compte tots els aspectes rellevants del conjunt de la comunitat universitària.  
 2.1. Establir sistemes de comunicació que faciliten i afavorisquen la participació i la implicació de tots els membres de la comunitat universitària.   
 2.2. Aconseguir el reconeixement del treball dels membres de la UA fent arribar a tota la comunitat universitària les aportacions positives i els èxits rellevants aconseguits per aquests.   
 2.3. Garantir la coordinació transversal entre les diferents entitats que constitueixen i articulen la comunitat universitària.  
    
 Internacionalització:  
 1.  Consolidar i desenvolupar les relacions amb universitats i centres d'investigació de prestigi i participar en programes internacionals.  
 1.1. Subscriure i garantir l'eficaç compliment de convenis internacionals de cooperació i cultura o de caràcter docent o investigador.  
 1.2. Garantir la difusió dels programes docents i dels projectes d'investigació realitzats en la UA.  
 1.3. Aconseguir un alt índex d'intercanvi i mobilitat internacional dels integrants de la comunitat universitària mitjançant l'elaboració de programes adequats.  
 2. Garantir que les accions de cooperació de la UA produïsquen l'impacte desitjat en el desenvolupament econòmic i social.  
 2.1. Participar en activitats conjuntes docents, investigadores, socials i culturals que redunden en benefici de països desfavorits.  
 2.2. Implantar un sistema d'avaluació de l'oportunitat dels programes de cooperació i del seu impacte econòmic i social.





[Carretera Sant Vicent del Raspeig s/n  
03185 Sant Vicent del Raspeig - Alacant  
 Tel. 58 413 8319 - Fax 01 675 7793](https://www.google.es/maps/@30.236597,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12981&trk=tyah&trkInfo=tarId%2G0270225395222%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)